ازيكوا ازيكوا انا جايه ارغى عندكو  انا من كتر اللى بشوفه من التحرش اللى بيحصل للبنات واللى بيحصلى شخصيا  عرفت بعض  الاساليب اللى تحمينا وبرده اللى عندها اسلوب جديد تقول عليه  احنا ولايا ومالناش غير بعضشينا اومال ايه  نبدأ بقى وان تو ثرى هوباااا  اول حاجه ودى كنت قريتها فى الجرنال وعجبتنى اوىىىىى  وانا جربتها  هحكى الموقف وانتوا هتفهموا  كنت فى يوم رايحه الامتحان واتضريت اخرج عن مبادئى واركب تاكسى  مش لان التاكسى وحش لالالالا خالص ده لانى هدفع دم قلبى وان قرشى عزيز عليا اوى  المهم كنت الصبح بدرى اوىىىىى وتقريبا مفيش حد فى الشارع غير قليل  ولاقيت السواق يااختشى منك ليها بيلف من حوارى  كده معرفهاش انا قلبى وقع فى رجليا  وبقيت بقى عامله زى الفار المسلوخ من جوه وزى الاسد والسبع من بره ولاقيت البيه بيطلع ازازه زى ازازه البرفان وهيرش قمت بعلو صووووووووووووتى قولتله انت بتعمل ايه قاللى هرش معطر علشان الريحه مش كويسه قولتله انا عندى حساسيه والمعطرات بتتعبنى قمت ماسكه موبايلى وعملته سايلنت وقمت مسجله لنفسى وعملت كأنى بكلم بابا وبصوت جهورى بقى المكالمه كانت كالاتى (ايوه يابابا انا ركبت التاكسى خلاص وفى الطريق  بابا المزيف طبعا ..................  انا : اه يابابا قربت ورقم التاكسى  اللى انا ركباه كذا كذا كذا  بابا ...................  انا : لا يابابا متقلقش سلام يابابا  طبعا الراجل تنح فى المرايه وقالى ياانسه هو انتى بتملى باباكى رقم التاكسى ليه  قولتله اجراءات امنيه عندك مانع  قاللى لا بس انا معملتلكيش حاجه  قولتله وصلنى وانت ساكت  قام طيران على الجامعه واخد الفلوس من غير نقاش  فهمتوا بقى الاسلوب اعملى انك بتكلمى باباكى او اخوكى وبتديلو رقم التاكسى اللى لازم تنقريه وانتى بتركبى  ده هيخلى السواق يفكر الف مره قبل مايأذيكى ماهو خلاص رقمه  اتسجل يعنى هايتجاب من قفاه يعنى هايتجاب  وده اول اسلوب  شجعونى علشان انزلكوا باقى الاساليب  ومتنسوش التقييم علشان الموضوع يتثبت  والبنات والستات يستفادوا منه  وادعولى اقوم بالسلامه  (معلش انا طماعه شويه )  نيجى بقى لتانى اسلوب  ركبتى ميكروباص وحد بيرخم عليكى وبمعنى ادق لازق فى حضرتك يعنى قربتوا تتبادلوا الجلد مع بعضيكوا  تعملى ايه بقى  زى الشاطره تمسكى موبايلك وتعمليه سايلنت (بينفع اوى السايلنت ده ههههههههههههههه)  وتتكلمى وليكن مع اخوكى وتقوليله بصوت عالى  لا ده فى واحد عايز يتربى وانا اخرى اللى فى رجلى لو ملمش نفسه تعالالى عند محطه كذا وطبعا انتى عارفه اقرب محطه هتبقى ايه هتلاقيه بقى بطه بلدى ولم نفسه  اما بقى لو ملمش نفسه فبصوت جهورىىىىى تقوليله اتاخر شويه لو سمحت ولو طول لسانه وقالك انا عملتلك حاجه قوليله انا كلامى واضح وبقولك اتاخر شويه مقولتش انت عملت حاجه وطبعا كده كل الناس هتركز بقى فى اللى هيتهزأ وهو هيلم نفسه  ولى عوده تانى  واساليبى مبتخلصش